Պյոտր Կրոպոտկին

Պյոտր Ալեքսեևիչ Կրոպոտկին (, ), ռուս հեղափոխական, անարխիզմի տեսաբան, աշխարհագրագետ-երկրաբան։

Անդամակցել է չայկովականների նարոդնիկական կազմակերպությանը, 1874 թվականին բանտարկվել է, երկու տարի անց փախել արտասահման։ Մասնակցել է անարխիստական կազմակերպությունների գործունեությանը։ 1917 թվականին վերադարձել է Ռուսաստան։ Ընդունելով անարխիզմի հիմնադիրների հիմնական սկզբունքները, Կրոպոտկինը, ի տարբերություն Պրուդոնի, կողմնակից էր սոցիալական հեղափոխությանը, որն ըմբռնել էր ոչ որպես տարերային խռովություն, ինչպես Մ. Ա. Բակունինը, այլ ժողովրդի գիտակցական գործունեություն։ 

Ուսումնասիրել է  Հյուսիսային Մանջուրիայի և Սիբիրի առանձին շրջանների, Ֆինլանդիայի և Շվեդիայի սառցադաշտային նստվածքները։ Մշակել է Արևելյան Սիբիրի լեռնագրական սխեման, զբաղվել Հյուսիսային սառուցյալ օվկիանոսի յուրացման հարցերով  և  տեսականորեն հիմնավորել Ֆրանց Իոսիֆի երկրի գոյությունը։ 1903-04 թթ.  Կրոպոտկինն  առաջ է քաշել «Եվրասիա մայր ցամաքի չորացման» մասին հիպոթեզը։ Կրոպոտկինի անունով են կոչվում՝ լեռնաշղթա Պատոմի բարձրավանդակում, լեռնաշղթա և հրաբուխ Արևելյան Սայաններում, քաղաք Կրասնոդարի երկրամասում և Իրկուտսկի մարզում և այլն։

Ծանոթագրություններ

Արտաքին հղումներ 
Պյոտր Կրոպոտկինը standardebooks.org-ում

Ռուս հեղափոխականներ
Անարխիզմի տեսաբաններ
Ռուս աշխարհագրագետներ
Ռուս լրագրողներ
Ռուս փիլիսոփաներ
Ազատական սոցիալիստներ
Ռուս քաղաքական գործիչներ
Ռուս երկրաբաններ
Սանկտ Պետերբուրգի պետական համալսարանի շրջանավարտներ
Ռուս ճանապարհորդներ
Ռուս տնտեսագետներ
Ռուս կենդանաբաններ
Անարխիստ գրողներ